ДЕТСКА ГРАДИНА „ПРОЛЕТ”, ГРАД ПАНАГЮРИЩЕ

ул. „Кръстьо Гешaнов” №8, тел. 0885 770 027

е-mail: prolet\_pan@abv.bg

**ЕФЕКТИВЕН МОДЕЛ**

**ЗА УСПЕШНА АДАПТАЦИЯ И ПЛАВЕН ПРЕХОД НА ДЕТЕТО**

**ОТ СЕМЕЙНАТА СРЕДА КЪМ ДЕТСКАТА ГРАДИНА**

 „*Там, където ходя с удоволствие; там, където мога да живея спокойно; там, където с мен говорят и ме чуват; там, където не се чувствам малко дребосъче; там, където отивам отново и отново; там, където съм щастлив – там е моето семейство!*

*Там, където опознавам света; там, където намирам приятели; там, където изразявам себе си и съм спокоен и удовлетворен; там, където играя, уча и творя – там е моята детска градина!”*

 *Яна Алексиева*

 Адаптацията, по своята същност е сложен социално-педагогически и психологически процес, който води към състояние на адаптираност, проявяващо се в способността на личността, без дълги и продължителни конфликти да изпълнява продуктивно водещата си дейност, да удовлетворява своите потребности, да преживява чувство на самоутвърждаване и свободно да изразява своите творчески способности. За изясняването на същността на този процес, в условията на институционална среда, в случая детската градина, водещо място заема тезата, според която всеки процес на адаптация води до възникването на нови и нови форми, а не просто до стереотипно възпроизвеждане на отделни звена от по-рано изградени вериги, тъй като именно детското развитие най-малко от всичко друго напомня за стереотипен, скрито протичащ от външните влияния процес, който води към развитието и изменението на детето.

 Дейностите на екипа в първа група в периода на адаптация са насочени към изграждането на доверителни отношения с детето и неговите родители. Практическият опит показва, че положителна предпоставка за поставянето на началото на такъв род отношения е приемането на детето заедно с другите деца; включването му в утринната гимнастика, закуската и организираните занимания.

**ЦЕЛ:**

Осигуряване на цялостно развитие на детската личност (физическо, емоционално, социално, когнитивно и речево) чрез прилагане на ефективни мерки за осигуряване на плавен преход на детето от семейната среда към детската градина и чрез овладяване и усъвършенстване на взаимодействието на учителите с представителите на семейната общност в детската градина.

**СПЕЦИФИЧНИ ЦЕЛИ:**

1.Изграждане на семейна общност в рамките на детската градина.

2.Изграждане на подкрепяща, приемна, безопасна, мултикултурна, интерактивна среда.

3. Изработване и прилагане на ефективни мерки за осигуряване на плавен преход на детето от семейната среда към детската градина.

4. Споделяне на опит в рамките на детската градина, в т.ч. и със семейната общност.

**ПРИОРИТЕТ:**  Споделена отговорност за адаптацията, развитието и просперитета на децата.

# ОЧАКВАНИ РЕЗУЛТАТИ:

# Разработени и приложени модели за взаимодействие между детската градина и семейната общност при постъпване на детето в първа група в детска градина, които да осигурят цялостното развитие на детската личност и плавен преход от семейната среда към детската градина.

# Изградена семейна общност в рамките на детските градини, включени в програмата, както и на подкрепяща, приемна, безопасна, мултикултурна, интерактивна среда.

**ЕТАПИ В ПРОЦЕСА НА АДАПТАЦИЯ НА НОВОПОСТЪПИЛИТЕ ДЕЦА В УСЛОВИЯТА НА ДЕТСКАТА ГРАДИНА:**

1. **Етап на остра фаза** (средна продължителност около 1 месец) – съпроводен е от разнообразни колебания в соматичното състояние и психическия статус, което води до намаляване на теглото, чести респираторни заболявания, нарушения на съня, снижаване на апетита, регрес в речевото развитие;
2. **Етап на под остра фаза** (средна продължителност от 3 то 5 месеца) – характеризира се с адекватно поведение, т.е. значително намаляват отрицателните емоции и реакции, които могат да се регистрират по отделни параметри, на фона на забавено темпо на развитие, особено психическо, в сравнение със средните възрастови норми;
3. **Етап на фаза на компенсиране** - характеризира се с ускорено темпо на развитие, при което към края на първата година от приемането на детето в ДГ то преодолява всички задръжки в своето развитие.

**ОСНОВНИ КРИТЕРИИ ЗА ОПРЕДЕЛЯНЕТО НА РАЗЛИЧНИТЕ ФОРМИ НА АДАПТАЦИЯ НА ДЕТЕТО:**

* емоционалното състояние на детето;
* отношението към възрастните;
* отношението към връстниците;
* състояние на съня и апетита;
* честота и продължителността на острите заболявания;
* сроковете, в които поведението на детето се нормализира.

 **ДЕЙНОСТИ:**

 Цялостният процес на адаптация следва да се съпътства от редица специализирани дейности на екипа на групата, които да благоприятстват неговото протичане, като:

* Провеждане на родителски срещи, анкетиране, консултиране на родителите;
* Регулярни посещения на детската градина; запознаване с другите деца и възрастните, срещи с учителите и помощник-възпитателя;
* Поетапен прием на децата в групата;
* Непосредствено участие на родителите в периода на адаптация;
* Свободен график по време на престоя на детето в детското заведение;
* Подкрепа на детето по отношение на навиците му през първоначалния етап на адаптация;
* През първият месец ежедневен мониторинг по отношение на здравето и психо-емоционалното състояние на детето;
* Обективно проследяване на постиженията на децата и коректно попълване на адаптационните листове; идентифициране на децата с тежка адаптация и набелязване на мерки за индивидуална работа;
* Проследяване на развитието на детето във фазата на компенсация, създаване на алгоритъм на работа през периода на адаптация; анализ на резултатите, отразени в адаптационните листи и индивидуалните карти за развитието на детето, оформяне на изводи;
* Провеждане на системни образователни мероприятия на педагозите с родителите: създаване на училище за родители, провеждане на тренинги, предоставяне на листовки с указания за предстоящата адаптация в детската градина.

 **От особено значение за успешната адаптация е отчитането на нейната пряка зависимост от доброто планиране и организиране на дейностите, включени в адаптационния процес, сред които:**

* разработване на методики за провеждането на специални игри-занятия, насочени към подобряване на психо-емоционалното състояние на децата;
* подбор на игри и упражнения (главна задача на игрите е установяването на доверителни отношения с всяко дете и изграждане у него на положително отношение към детската ясла);
* запознаване на детето със заобикалящата го среда (помещенията, в които пребивава групата: зала за игри, спалня, сервизни и др. помещения);
* подбиране на материали за родителите предимно с консултативен и указателен характер;
* подбиране на материали в помощ на специалистите.

 **Водеща позиция за решаването на проблема с адаптацията на детето към условията на детската градина е изискването за единодействие на екипа, най-вече по отношение на:**

* създаването на безопасна здрава среда;
* създаването на защитена среда;
* осъществяването на ефективно взаимодействие между възрастен и дете, дете и дете, детска градина – семейство;
* осъществяването на процес за научаване на детето в и чрез играта;
* осигуряването на ефективна професионална грижа за децата.